**รายงานการประชุมสภาองค์การบริหารส่วนตำบลขามสะแกแสง**

# สมัยประชุมสามัญ สมัยที่ ๓ประจำปี พ.ศ. ๒๕๕๘

**ครั้งที่ ๒**

**วันที่ ๒๘ เดือน สิงหาคม พ.ศ. ๒๕๕๘ เวลา ๐๙.๓๐ น.**

**ณ อาคารศูนย์พัฒนาคุณภาพชีวิตและส่งเสริมอาชีพผู้สูงอายุองค์การบริหารส่วนตำบลขามสะแกแสง**

**------------------------------**

**1. ผู้มาประชุม 29 คน 2. ผู้ขาดประชุม - คน 3. ผู้ลาประชุม 1 คน**

**4. ผู้เข้าร่วมประชุม 10คน 5. ผู้เข้าร่วมรับฟังการประชุม - คน**

**1. ผู้มาประชุม**

1. นายปั่น ฝ่ายกลาง ประธานสภาฯ

2. นายสมหมาย เวสันเทียะ รองประธานสภาฯ

3. นายนาค พลัดกลาง สมาชิกสภา อบต. หมู่ที่ 1

4. นายช้อย หันสันเทียะ สมาชิกสภา อบต. หมู่ที่ 1

5. นางจวง ฝ่ายกลาง สมาชิกสภา อบต. หมู่ที่ 2

6. นายสงบ เปลื้องกลาง สมาชิกสภา อบต. หมู่ที่ 3

7. นายสมชาติ เกิดกลาง สมาชิกสภา อบต. หมู่ที่ 3

8. นายพิมพ์ ดวงกลาง สมาชิกสภา อบต. หมู่ที่ 4

9. นางละเอียด ขอนบกลาง สมาชิกสภา อบต. หมู่ที่ 5

10. นายสว่าง กลีบกลาง สมาชิกสภา อบต. หมู่ที่ 5

11. นายฮิน จงย่อกลาง สมาชิกสภา อบต. หมู่ที่ 6

12. นายเฉลิม หวังหมู่กลาง สมาชิกสภา อบต. หมู่ที่ 6

13. นายแย้ม ชอบมะลัง สมาชิกสภา อบต. หมู่ที่ 7

14. นายประเทือง แจ้งโรจน์ สมาชิกสภา อบต. หมู่ที่ 7

15. นายถนอมศักดิ์ สมานมิตร สมาชิกสภา อบต. หมู่ที่ 8

16. นายมานพ แสพลกรัง สมาชิกสภา อบต. หมู่ที่ 8

17. นายหม่าว อ่ำกลาง สมาชิกสภา อบต. หมู่ที่ 9

18. นายสมบูรณ์ มุ่งเขตกลาง สมาชิกสภา อบต. หมู่ที่ 9

19. นางเสงี่ยม หวังกลุ่มกลาง สมาชิกสภา อบต. หมู่ที่ 10

20. นางหวอง หวังกลุ่มกลาง สมาชิกสภา อบต. หมู่ที่ 10

21. นายอนันต์ กึ่งกลาง สมาชิกสภา อบต. หมู่ที่ 11

22. นางฉลวย หวังฟังกลาง สมาชิกสภา อบต. หมู่ที่ 12

23. นางพนอ กองเงินกลาง สมาชิกสภา อบต. หมู่ที่ 12

24. นายสำอาง มุ่งเมืองกลาง สมาชิกสภา อบต. หมู่ที่ 13

๒5. นายแขนง มุ่งแฝงกลาง สมาชิกสภา อบต. หมู่ที่ 13

26. นายสังคม โทนหงส์ษา สมาชิกสภา อบต. หมู่ที่ 14

27. นางรุ่งนภา จังหวัดกลาง สมาชิกสภา อบต. หมู่ที่ 14

28. นายวิวัฒน์ มุ่งร่มกลาง สมาชิกสภา อบต. หมู่ที่ 15

29. นายภัย เพียงขุนทด สมาชิกสภา อบต. หมู่ที่ 15

**2. ผู้ขาดประชุม**

- ไม่มี -

**3. ผู้ลาประชุม**

1. นายมานะ เอกกลาง ตำแหน่ง สมาชิกสภา อบต. หมู่ที่ 11

**4. ผู้เข้าร่วมประชุม**

1. นางดอกไม้ พากลาง ตำแหน่ง นายก อบต.ขามสะแกแสง

2. นายตุลชัย ดังกลาง ตำแหน่ง รองนายก อบต.ขามสะแกแสง

3. นายกฤษฎิ์ ใจทน ตำแหน่ง รองนายก อบต.ขามสะแกแสง

4. นางศิริลักษณ์ เหล็กคงสันเทียะ ตำแหน่ง เลขานุการนายก อบต.

5. นางสาวขวัญจิต นิฤมล ตำแหน่ง ผู้อำนวยการกองคลัง

6. นางสาววิไลวรรณ เหล็กคงสันเทียะ ตำแหน่ง รองปลัด อบต.

7. นายชานนท์ กกสันเทียะ ตำแหน่ง หัวหน้าสำนักงานปลัด อบต.

8. นายปัณณทัต นอขุนทด ตำแหน่ง หัวหน้าส่วนโยธา

9. นางวรพร อาชาไนย ตำแหน่ง เจ้าหน้าที่วิเคราะห์นโยบายและแผน

10.นางสาวกลิ่นราตรี น้อยลา ตำแหน่ง ผู้ช่วยเจ้าหน้าที่ธุรการ

**5. ผู้เข้าร่วมรับฟังการประชุม - คน**

- ไม่มี -

**เริ่มประชุมเวลา ๐๙.๓๐ น.**เมื่อสมาชิกสภาฯมาครบองค์ประชุมแล้วเลขานุการสภากล่าวเชิญประธานสภาฯจุดเทียนธูปบูชาพระรัตนตรัยเสร็จแล้วประธานสภาฯดำเนินการประชุมตามระเบียบวาระต่อไป

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

- ในระเบียบวาระนี้มีเรื่องที่จะแจ้งให้ที่ประชุมทราบดังนี้

๑. ขอขอบคุณท่านนายก คณะผู้บริหาร สมาชิกสภา พนักงานส่วนตำบลและเจ้าหน้าที่ขององค์การบริหารส่วนตำบลขามสะแกแสงทุกท่านร่วมประชุมครั้งนี้โดยพร้อมเพรียงกัน

**ที่ประชุม**รับทราบ

**ระเบียบวาระที่ ๒ เรื่องการรับรองรายงานการประชุมสภาองค์การบริหารส่วนตำบล สมัยสามัญ สมัยที่ ๓ประจำปี พ.ศ.2558 ครั้งที่๑ เมื่อวันที่ ๑๔สิงหาคม พ.ศ.2558**

สำหรับรายงานการประชุมสภาองค์การบริหารส่วนตำบลขามสะแกแสงในคราวประชุมสมัยสามัญสมัยที่ ๓ ประจำปีพ.ศ.255๘ ครั้งที่ ๑ เมื่อวันที่ ๑๔สิงหาคม 255๘ครั้งที่แล้ว ซึ่งคณะกรรมการตรวจรายงานการประชุมได้มีการตรวจสอบความถูกต้อง จึงได้เสนอต่อที่ประชุมสภาฯ ได้ตรวจสอบความถูกต้องอีกครั้งหนึ่งเพื่อรับรอง หากท่านใดที่จะขอแก้ไข เปลี่ยนแปลง หรือเพิ่มเติม ข้อความใด ให้เสนอได้ เพื่อจักให้ท่านเลขานุการสภาฯ ได้แก้ไขให้เกิดความถูกต้องต่อไป ขอให้ยกมือขึ้น........ หากไม่มีท่านใดเสนอต่อไปจะเป็นการขอมติที่ประชุม “สมาชิกท่านใดเห็นสมควรรับรองรายงานการประชุมครั้งที่แล้ว ขอให้ยกมือขึ้น”

**มติที่ประชุม** รับรอง 28 เสียง ไม่รับรอง - เสียง งดออกเสียง 1 เสียง

**ระเบียบวาระที่ ๓ กระทู้ถาม**

* **ไม่มี**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**๔.๑ เรื่อง การพิจารณาร่างข้อบัญญัติงบประมาณรายจ่ายประจำปีงบประมาณพ.ศ.255๙วาระที่สอง การแปรญัตติ**

**ประธานสภาฯ** ตามที่ท่านนายก อบต.ขามสะแกแสง (นางดอกไม้ พากลาง) ได้เสนอร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.255๙ เพื่อเสนอต่อที่ประชุมสภา อบต.ขามสะแกแสง ได้พิจารณาในคราวการประชุมสภา อบต.สมัยประชุมสามัญ สมัยที่ 3 ประจำปี พ.ศ.255๘ครั้งที่ 1 เมื่อวันที่ 1๔สิงหาคม 255๘ โดยมีมติที่ประชุมได้ลงมติในวาระหนึ่ง คือ รับหลักการ

เมื่อได้มีการลงมติรับหลักการร่างข้อบัญญัติงบประมาณรายจ่ายดังกล่าวแล้วในวาระที่หนึ่งจากนั้นที่ประชุมสภาได้มีมติแต่งตั้งคณะกรรมการแปรญัตติ จำนวน ๓ คน และคณะกรรมการแปรญัตติได้เลือกประธานกรรมการและเลขานุการ ได้แก่

๑. นายสงบ เปลื้องกลาง ประธานกรรมการ

๒. นายถนอมศักดิ์ สมานมิตร กรรมการ

๓. นายหม่าว อ่ำกลาง กรรมการและเลขานุการ

โดยกำหนดให้คณะกรรมการแปรญัตติไปพิจารณาประเด็นการขอแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๕๙ ตามที่ท่านนายก อบต. เสนอ

ซึ่งจากการพิจารณาของคณะกรรมการแปรญัตติในการประชุมของคณะกรรมการแปรญัตติแล้ว ได้เสนอความเห็นต่อประธานสภาเพื่อบรรจุในวาระการประชุม

ต่อไปจะเป็นการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2559 ในวาระที่ 2 คือ การแปรญัตติ

ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมการสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ดังนี้

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวกับการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่างๆ เกี่ยวกับรายงานนั้น

ข้อ ๕๑ในการพิจารณาร่างข้อบัญญัติวาระที่สองให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้นเว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติหรือเห็นด้วยกับการแก้ไขในข้อใดแล้วไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้โดยไม่ให้มีการแปรญัตติในเรื่องใหม่ขึ้นอีกในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้วการพิจารณาเฉพาะข้อนั้นๆเป็นอันระงับไว้ก่อนแต่ถ้าไม่เป็นการขัดข้องที่จะพิจารณาข้ออื่นๆต่อไปสภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียวที่ประชุมสภาท้องถิ่นจะลงมติให้ดำเนินการตามความในวรรคสามก็ได้

เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานสภาท้องถิ่นส่งรายงานนั้นให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุมเว้นแต่กรณีต้องพิจารณาเป็นการด่วน

ในการประชุมต่อวาระที่สองให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ข้อ ๑๑๐ “ญัตติร่างข้อบัญญัติงบประมาณที่สภาท้องถิ่นลงมติรับหลักการ และส่งคณะกรรมการแปรญัตติพิจารณาตามข้อ ๔๙ เมื่อคณะกรรมการแปรญัตติพิจารณาแล้วจะเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานย่อต่อประธานสภาท้องถิ่น

รายงานย่อตามวรรคหนึ่งอย่างน้อยต้องระบุว่า ได้มีหรือไม่มีการแก้ไขเพิ่มเติมในตอนใดหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใดการสงวนความเห็นของกรรมการแปรญัตติ ตลอดจนการสงวนคำแปรญัตติด้วย

**ประธานสภาฯ** เมื่อทุกท่านได้รับทราบแนวทางเกี่ยวกับกฎหมายที่เกี่ยวข้องกับการแปรญัตติแล้ว ต่อไปขอเชิญท่านประธานกรรมการแปรญัตติ (นายสงบ เปลื้องกลาง) ได้รายงานผลการพิจารณาแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๕๙ เชิญเสนอได้

**ประธานกรรมการแปรญัตติ** กระผม นายสงบ เปลื้องกลาง ประธานกรรมการแปรญัตติ ขอรายงานผลการพิจารณาแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๕๙ ดังนี้

ตามที่สภาองค์การบริหารส่วนตำบลขามสะแกแสง ได้มีมติรับหลักการแห่งร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 255๙ และมีมติให้เสนอคำแปรญัตติตั้งแต่วันที่ ๑๔ สิงหาคม ๒๕๕๘ เวลา ๑๒.๓๐ น. ถึงวันที่ ๑๙ สิงหาคม ๒๕๕๘ เวลา ๑3.๐๐ น. นั้นนี้

บัดนี้ คณะกรรมการแปรญัตติร่างข้อบัญญัติ ได้ดำเนินการแปรญัตติและพิจารณาร่างข้อบัญญัติเสร็จเรียบร้อยแล้ว ขอเสนอสภาองค์การบริหารส่วนตำบลขามสะแกแสง ตามลำดับ ดังนี้

๑. คณะกรรมการแปรญัตติร่างข้อบัญญัติ ประกอบด้วย

๑.๑ นายสงบ เปลื้องกลาง เป็น ประธานกรรมการ

๑.๒ นายถนอมศักดิ์ สมานมิตร เป็น กรรมการ

๑.๓ นายหม่าว อ่ำกลาง เป็น กรรมการและเลขานุการ

๒. ผลการพิจารณาร่างข้อบัญญัติ

- การเสนอคำแปรญัตติให้แก้ไขเพิ่มเติม

( / ) ไม่มี

( ) มีดังนี้........................................................................................

- การแปรญัตติและมติของคณะกรรมการแปรญัตติร่างข้อบัญญัติ

( / ) ให้คงเดิมทุกประการ

( ) มีการแก้ไขเพิ่มเติมดังนี้...................................................

- การสงวนความเห็นของคณะกรรมการแปรญัตติ

( / ) ไม่มี

( ) มีดังนี้......................................................................

- การสงวนคำแปรญัตติ

( / ) ไม่มี

( ) มีดังนี้....................................................................

**ประธานสภาฯ** จากการรายงานของคณะกรรมการแปรญัตติ ร่างข้อบัญญัติ อบต.ขามสะแกแสง เรื่อง งบประมาณรายจ่ายประจำปีงบประมาณพ.ศ.255๙ไม่มีการแก้ไขเพิ่มเติม ให้คงร่างเดิมทุกประการ จึงขอมติที่ประชุมพิจารณาผ่านวาระสอง

ดังนั้น จะได้ขอมติที่ประชุมว่า “สมาชิกท่านใดรับทราบรายงานผลการพิจารณาแปรญัตติของคณะกรรมการแปรญัตติ โดยมีความเห็นว่า ไม่มีประเด็นที่จะต้องขอแปรญัตติแห่งร่างข้อบัญญัติงบประมาณ พ.ศ. ๒๕๕๙ในวาระที่สอง ไม่มีการแปรญัตติ ขอให้ยกมือขึ้น**”**

**มติที่ประชุม** รับทราบ 28 เสียง ไม่รับทราบ - เสียง งดออกเสียง 1 เสียง

**๔.๒ การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.255๙(ต่อ) วาระที่สาม การลงมติ**

**ประธานสภาฯ** เมื่อที่ประชุมสภา อบต.ได้มีการให้ความเห็นชอบเกี่ยวกับการพิจารณาร่างข้อบัญญัติ อบต.ขามสะแกแสง เรื่อง งบประมาณรายจ่ายประจำปีงบประมาณ พ.ศ.255๙

ในวาระที่หนึ่ง ลงมติรับหลักการ และในวาระที่สอง การแปรญัตติ ซึ่งคณะกรรมการแปรญัตติได้ลงความเห็นเสนอต่อสภา อบต. ว่าไม่มีประเด็นที่จะต้องขอแปรญัตติแต่อย่างใดต่อไปจะเป็นการพิจารณาร่างข้อบัญญัติงบประมาณรายจ่ายฉบับนี้ในวาระที่สาม คือการลงมติ

ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 52 ดังนี้

ข้อ 52 “การพิจารณาร่างข้อญัตติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

**ประธานสภาฯ** เมื่อที่ประชุมได้รับทราบข้อกฎหมายเกี่ยวกับการพิจารณาร่างข้อบัญญัติในวาระที่สามแล้ว ต่อไปจะเป็นการลงมติที่ประชุมว่า “สมาชิกท่านใดเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๕๙ ตามที่ท่านนายก อบต.เสนอ และเห็นควรให้ตราเป็นข้อบัญญัติ อบต.ขามสะแกแสง เรื่อง งบประมาณรายจ่ายประจำปีงบประมาณ พ.ศ.255๙ ขอให้ยกมือขึ้น”

**มติที่ประชุม** ให้ตราเป็นข้อบัญญัติ 28เสียงไม่ให้ตราเป็นข้อบัญญัติ - เสียงงดออกเสียง 1 เสียง

**ประธานสภาฯ** ขอเชิญท่านนายก อบต.ขามสะแกแสง ได้กล่าวต่อที่ประชุมสภา อบต. ที่ได้ให้ความเห็นชอบกับร่างข้อบัญญัติงบประมาณรายจ่ายประจำปีงบประมาณ พ.ศ.255๙ ตามที่นายก อบต. เสนอ ขอเรียนเชิญ

**นายก อบต.** เรียนท่านประธานสภาฯ ท่านสมาชิกสภาฯทุกท่าน ต้องขอขอบคุณสมาชิกสภาฯทุกท่านที่มีมติเห็นชอบร่างข้อบัญญัติงบประมาณรายจ่ายประจำปี พ.ศ.๒๕๕๙

และตามที่ท่านสมาชิกฯ หมู่ที่ ๓ ได้แสดงความคิดเห็นไว้ ขอรับรองเกี่ยวกับการบริหารงานว่าจะดำเนินการให้เกิดประโยชน์คุ้มค่าต่อประชาชนในตำบลขามสะแกแสงและสามารถตรวจสอบได้ ขอบคุณค่ะ

**ระเบียบวาระที่ ๕** **เรื่องที่เสนอใหม่**

**5.๑ เรื่อง การพิจารณาอนุมัติโอนเงินงบประมาณรายจ่ายประจำปีงบประมาณ**

**พ.ศ.2558**

**ประธานสภาฯ** ในระเบียบวาระนี้ นายก อบต.ขามสะแกแสง ได้เสนอขออนุมัติโอนเงินงบประมาณรายจ่ายประจำปีงบประมาณ พ.ศ. 2558เพื่อให้สภาองค์การบริหารส่วนตำบลพิจารณาจำนวน 4 รายการ คือ

๕.๑.๑ การโอนเงินงบประมาณฯ เพื่อตั้งเป็นรายการใหม่ ประเภทครุภัณฑ์คอมพิวเตอร์ (กองคลัง)

๕.๑.๒ การโอนเงินงบประมาณฯ เพื่อตั้งเป็นรายการใหม่ ประเภทครุภัณฑ์สำนักงาน (สำนักงานปลัด)

๕.๑.๓ การโอนเงินงบประมาณฯ เพื่อตั้งเป็นรายการใหม่ ประเภทครุภัณฑ์ยานพาหนะและขนส่ง (สำนักงานปลัด)

5.1.4 การโอนเงินงบประมาณฯ เพิ่ม ประเภทเงินอุดหนุนส่วนราชการให้แก่การไฟฟ้าส่วนภูมิภาคอำเภอโนนสูง (ส่วนโยธา)

ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และที่แก้ไขเพิ่มเติมถึง (ฉบับที่ 3) พ.ศ.2543 หมวด๔ การโอนและแก้ไขเปลี่ยนแปลงงบประมาณ ข้อ๒๗ การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานสภาฯ** ขอเชิญท่านนายก อบต. นำเสนอการโอนงบประมาณรายจ่าย ประจำปีงบประมาณ พ.ศ. ๒๕๕๘ เริ่มจากรายการที่ ๕.๑.๑

**นายก อบต.** ขอมอบหมายให้ รองปลัด อบต.ชี้แจง

**รองปลัด อบต.** ขอเสนอการโอนงบประมาณรายจ่าย ประจำปีงบประมาณ พ.ศ. ๒๕๕๘

ต่อที่ประชุมสภาองค์การบริหารส่วนตำบลขามสะแกแสง เพื่อพิจารณาอนุมัติ ดังนี้

**๕.1.๑ การโอนงบประมาณฯ เพื่อตั้งเป็นรายการใหม่ ประเภทครุภัณฑ์คอมพิวเตอร์ (กองคลัง)**

ตามที่กองคลัง องค์การบริหารส่วนตำบลขามสะแกแสงได้จัดทำแผนที่ภาษีและทะเบียนทรัพย์สิน เนื่องจากงานแผนที่ภาษีและทะเบียนทรัพย์ เป็นงานที่ต้องปรับปรุงข้อมูลให้ถูกต้องและเป็นปัจจุบันอยู่ตลอดเวลาเพื่อนำข้อมูลที่ได้ไปใช้ประโยชน์ในการจัดเก็บรวมทั้งค่าธรรมเนียมใบอนุญาตต่างๆ และลงข้อมูลในโปรแกรมแผนที่ภาษี LTAX๓๐๐๐ (คอมพิวเตอร์) เพื่อให้จัดเก็บได้ถูกต้อง ครบถ้วน และเป็นธรรม แต่ยังขาดคอมพิวเตอร์เพื่อใช้สำหรับงานแผนที่ภาษีและทะเบียนทรัพย์สิน จึงมีความจำเป็นที่จะต้องโอนงบประมาณในการจัดหาคอมพิวเตอร์ ตามหลักเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.๒๕๕๘ ของกระทรวงเทคโนโลยีสารสนเทศและการสื่อสาร ดังนี้

1. เครื่องคอมพิวเตอร์ สำหรับงานประมวลผล แบบที่ ๑ (จอขนาด ไม่น้อยกว่า ๑๘.๕ นิ้ว) ราคา ๒๓,๐๐๐ บาท
2. เครื่องสำรองไฟฟ้า ขนาด ๘๐๐ VA ราคา ๓.๑๐๐ บาท

ดังนั้น จึงขออนุมัติโอนเงินงบประมาณรายจ่ายประจำปีงบประมาณรายจ่ายประจำปีงบประมาณ พ.ศ. ๒๕๕๘ และตั้งเป็นรายการใหม่ เป็นเงิน ๒๖,๑๐๐ บาท รายละเอียดการโอนปรากฏตามเอกสารแนบ

**ประธานสภาฯ** ตามที่รองปลัด อบต. ได้ชี้แจงรายละเอียดการโอนงบประมาณรายจ่ายประจำปีงบประมาณ พ.ศ.255๘ ประเภทครุภัณฑ์คอมพิวเตอร์(กองคลัง) ให้ที่ประชุมทราบแล้วนั้น มีสมาชิกท่านใดจะเสนอ หรืออภิปราย หรือแสดงความคิดเห็น ขอให้ยกมือขึ้น

**ประธานสภาฯ** มีสมาชิกสภา อบต. ท่านใดจะเสนอหรือแสดงความคิดเห็นหรืออภิปราย อีกหรือไม่ ถ้ามีขอให้ยกมือขึ้น

หากไม่มีต่อไปจะเป็นการขอมติที่ประชุม “สมาชิกสภา อบต. ท่านใดอนุมัติการโอนงบประมาณรายจ่าย ประจำปีงบประมาณ พ.ศ.2558 ประเภทครุภัณฑ์คอมพิวเตอร์ (กองคลัง)ตามที่เสนอต่อที่ประชุม ขอให้ยกมือขึ้น”

**มติที่ประชุม** อนุมัติ 28 เสียง ไม่อนุมัติ - เสียง งดออกเสียง 1 เสียง

**๕.๑.๒ การโอนงบประมาณฯ เพื่อตั้งเป็นรายการใหม่ ประเภทครุภัณฑ์สำนักงาน (สำนักงานปลัด)**

**ประธานสภาฯ** ขอเชิญท่านนายก อบต. ชี้แจงการโอนงบประมาณรายจ่าย ประจำปีงบประมาณ พ.ศ. ๒๕๕๘ต่อไปเป็นรายการที่ ๕.๑.๒

**นายก อบต.**  ขอมอบหมายให้รองปลัด อบต.ได้ชี้แจง

**รองปลัด อบต.**ขอชี้แจงการโอนงบประมาณรายจ่าย ประจำปีงบประมาณ พ.ศ. ๒๕๕๘

ต่อที่ประชุมสภาองค์การบริหารส่วนตำบลขามสะแกแสง เพื่อพิจารณาอนุมัติ ดังนี้

๕.๑.๒ การโอนงบประมาณฯ เพื่อตั้งเป็นรายการใหม่ ประเภทครุภัณฑ์สำนักงาน(สำนักงานปลัด)

ตามที่สำนักงานพัฒนาสังคมและความมั่นคงของมนุษย์ ได้จัดสรรงบประมาณในการก่อสร้างศูนย์พัฒนาคุณภาพชีวิตและส่งเสริมอาชีพผู้สูงอายุ จากกระทรวงการพัฒนาสังคมและความมั่นคงของมนุษย์ จำนวน ๘๐๐,๐๐๐ บาท ในการก่อสร้างอาคารเพื่อใช้ในการทำกิจกรรมต่างๆ ของผู้สูงอายุและกิจกรรมขององค์การบริหารส่วนตำบลขามสะแกแสง และองค์การบริหารส่วนตำบลขามสะแกแสง ได้อนุมัติโอนเงินงบประมาณเพิ่มเติมในการก่อสร้าง จำนวน ๒๐๔,๐๐๐ บาท ซึ่งได้รับความเห็นชอบจากสภาองค์การบริหารส่วนตำบลขามสะแกแสง ในคราวประชุมสมัยสามัญ สมัยที่ ๓ ประจำปี พ.ศ. ๒๕๕๗ ครั้งที่ ๒ เมื่อวันที่ ๒๒ สิงหาคม ๒๕๕๗ โดยการก่อสร้างอาคารดังกล่าว บริเวณที่ทำการองค์การบริหารส่วนตำบลขามสะแกแสง ขนาดยาว ๑๗.๕๐ เมตร กว้าง ๑๑.๐๐ เมตร และในปัจจุบันการก่อสร้างได้ดำเนินการก่อสร้างแล้วเสร็จ แต่ยังไม่มีเครื่องปรับอากาศ เพื่อให้การจัดกิจกรรมต่างๆ ภายในศูนย์พัฒนาคุณภาพชีวิตและส่งเสริมอาชีพผู้สูงอายุ เพื่อให้การดำเนินกิจกรรมต่างๆ เป็นไปด้วยความเรียบร้อย โดยมีพื้นที่ที่จะต้องติดเครื่องปรับอากาศ ขนาดยาว ๑๗.๕๐ เมตร กว้าง ๖.๐๐ เมตร

ดังนั้น สำนักงานปลัด องค์การบริหารส่วนตำบลขามสะแกแสง จึงมีความจำเป็นที่จะต้องติดตั้งเครื่องปรับอากาศภายในศูนย์พัฒนาคุณภาพชีวิตและส่งเสริมอาชีพผู้สูงอายุ ซึ่งเมื่อคิดตามสูตรการติดตั้งเครื่องปรับอากาศ ตามหลักเกณฑ์ของสำนักงบประมาณ ปรากฏว่าจำเป็นต้องติดตั้ง เครื่องปรับอากาศ ชนิดแขวน มีระบบฟอกอากาศ ขนาด ๓๐,๐๐๐ บีทียู ราคาเครื่องละ ๓๗,๐๐๐ บาท(ราคาตามบัญชีมาตรฐานครุภัณฑ์สำนักงบประมาณ มีนาคม ๒๕๕๘ หน้า ๒๑)จำนวน ๔ เครื่อง รวมเป็นเงิน ๑๔๘,๐๐๐ บาท รายละเอียดการโอนปรากฏตามเอกสารแนบ

**ประธานสภาฯ** ตามที่รองปลัด อบต. หรือผู้ได้รับมอบหมาย ได้ชี้แจงรายละเอียดการโอนงบประมาณรายจ่ายประจำปีงบประมาณ พ.ศ.255๘ ประเภทครุภัณฑ์สำนักงาน(สำนักงานปลัด) ให้ที่ประชุมทราบแล้วนั้น มีสมาชิกท่านใดจะเสนอ หรืออภิปราย หรือแสดงความคิดเห็น ขอให้ยกมือขึ้น

**ประธานสภาฯ** มีสมาชิกสภา อบต. ท่านใดจะเสนอ หรือแสดงความคิดเห็น หรืออภิปราย อีกหรือไม่ ถ้ามีขอให้ยกมือขึ้น

หากไม่มีต่อไปจะเป็นการขอมติที่ประชุม “สมาชิกสภา อบต. ท่านใดอนุมัติการโอนงบประมาณรายจ่าย ประจำปีงบประมาณ พ.ศ.2558 ประเภทครุภัณฑ์สำนักงาน(สำนักงานปลัด)ตามที่เสนอต่อที่ประชุม ขอให้ยกมือขึ้น”

**มติที่ประชุม** อนุมัติ 28 เสียง ไม่อนุมัติ - เสียง งดออกเสียง 1 เสียง

**๕.๑.๓ การโอนงบประมาณฯ เพื่อตั้งเป็นรายการใหม่ ประเภทครุภัณฑ์ยานพาหนะและขนส่ง (สำนักงานปลัด)**

**ประธานสภาฯ** ขอเชิญท่านนายก อบต. ชี้แจงการโอนงบประมาณรายจ่าย ประจำปีงบประมาณ พ.ศ. ๒๕๕๘ ต่อไปเป็นรายการที่ ๕.๑.๓

**นายก อบต.** ขอมอบหมายให้รองปลัด อบต.เป็นผู้ชี้แจง

**รองปลัด อบต.**  ขอชี้แจงการโอนงบประมาณรายจ่าย ประจำปีงบประมาณ พ.ศ. ๒๕๕๘

ต่อที่ประชุมสภาองค์การบริหารส่วนตำบลขามสะแกแสง เพื่อพิจารณาอนุมัติ ดังนี้

๕.๑.๓ การโอนงบประมาณฯ เพื่อตั้งเป็นรายการใหม่ ประเภทครุภัณฑ์ยานพาหนะและขนส่ง (สำนักงานปลัด)

ด้วยสถานการณ์ภัยแล้ง ปี พ.ศ. ๒๕๕๗ – ๒๕๕๘ ได้ส่งผลกระทบอย่างหนักในเขตพื้นที่องค์การบริหารส่วนตำบลขามสะแกแสง และจังหวัดนครราชสีมา ได้ประกาศให้เขตพื้นที่ทั้ง ๑๕ หมู่บ้านในเขตตำบลขามสะแกแสง อำเภอขามสะแกแสง จังหวัดนครราชสีมา เป็นเขตพื้นที่ประสบภัยพิบัติ (ภัยแล้ง) และปัจจุบันสถานการณ์ภัยแล้งก็ยังส่งผลกระทบต่อประชาชนในพื้นที่อย่างต่อเนื่อง โดยมีการขาดแคลนน้ำอุปโภค บริโภค และทำการเกษตร ในการนี้เพื่อเป็นการบำบัดความเดือดร้อนของประชาชนจากปัญหาภัยแล้ง ได้ทันท่วงที รวมถึงการระงับและป้องกันอัคคีภัยที่อาจเกิดขึ้น องค์การบริหารส่วนตำบลขามสะแกแสง จึงมีความจำเป็นต้องจัดหารถบรรทุก (ดีเซล) แบบบรรทุกน้ำอเนกประสงค์ ขนาด ๖ ตัน ๖ ล้อ จำนวน ๑ คัน ราคา ๒,๑๙๐,๐๐๐ บาท(คุณลักษณะและราคาเป็นไปตามบัญชีราคามาตรฐานครุภัณฑ์ สำนักงบประมาณ มีนาคม ๒๕๕๘) โดยโครงการดังกล่าวปรากฏในแผนพัฒนาสามปี พ.ศ. ๒๕๕๘ – ๒๕๖๐ เพิ่มเติมและเปลี่ยนแปลง ฉบับที่ ๔

ดังนั้น จึงขออนุมัติโอนเงินงบประมาณรายจ่าย ประจำปีงบประมาณ พ.ศ. ๒๕๕๘ มาตั้งจ่ายเป็นรายการใหม่ ในแผนงานการรักษาความสงบภายใน งานป้องกันภัยฝ่ายพลเรือน และระงับอัคคีภัย งบลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภท ครุภัณฑ์ยานพาหนะและขนส่ง ค่าจัดซื้อรถบรรทุก (ดีเซล) แบบบรรทุกน้ำอเนกประสงค์ ขนาด ๖ ตัน ๖ ล้อ จำนวน ๑ คัน โดยขอโอนงบประมาณ เป็นเงิน ๔๒๔,๕๐๐ บาท รายละเอียดการโอนตามเอกสารแนบ ในส่วนงบประมาณการจัดซื้อที่เหลืออีกจำนวน 1,765,500 บาท จะขออนุมัติจ่ายขาดเงินสะสมสมทบในระเบียบวาระที่ 5.2

**ประธานสภาฯ** ตามที่รองปลัด อบต. หรือผู้ได้รับมอบหมาย ได้ชี้แจงรายละเอียดการโอนงบประมาณรายจ่ายประจำปีงบประมาณ พ.ศ.255๘ ประเภทครุภัณฑ์ยานพาหนะและขนส่ง (สำนักงานปลัด) ให้ที่ประชุมทราบแล้วนั้น มีสมาชิกท่านใดจะเสนอ หรืออภิปราย หรือแสดงความคิดเห็น ขอให้ยกมือขึ้น

**ประธานสภาฯ** มีสมาชิกสภา อบต. ท่านใดจะเสนอ หรือแสดงความคิดเห็น หรืออภิปราย อีกหรือไม่ ถ้ามีขอให้ยกมือขึ้น

หากไม่มีต่อไปจะเป็นการขอมติที่ประชุม “สมาชิกสภา อบต. ท่านใดอนุมัติการโอนงบประมาณรายจ่าย ประจำปีงบประมาณ พ.ศ.2558 ประเภทครุภัณฑ์ยานพาหนะและขนส่ง (สำนักงานปลัด)ตามที่เสนอต่อที่ประชุม ขอให้ยกมือขึ้น”

**มติที่ประชุม** อนุมัติ 28 เสียง ไม่อนุมัติ - เสียง งดออกเสียง 1 เสียง

**5.1.4 การโอนเงินงบประมาณฯ เพิ่ม ประเภทเงินอุดหนุนส่วนราชการให้แก่การไฟฟ้าส่วนภูมิภาคอำเภอโนนสูง (ส่วนโยธา)**

**ประธานสภาฯ** ขอเชิญท่านนายก อบต. ชี้แจงการโอนงบประมาณรายจ่าย ประจำปีงบประมาณ พ.ศ. ๒๕๕๘ ต่อไปเป็นรายการที่ ๕.๑.4

**นายก อบต.**  ขอชี้แจงการโอนงบประมาณรายจ่าย ประจำปีงบประมาณ พ.ศ. ๒๕๕๘

**หรือผู้ได้รับมอบหมาย** ต่อที่ประชุมสภาองค์การบริหารส่วนตำบลขามสะแกแสง เพื่อพิจารณาอนุมัติ ดังนี้

๕.๑.4 การโอนงบประมาณฯ เพิ่ม ประเภทเงินอุดหนุนส่วนราชการให้แก่การไฟฟ้าส่วนภูมิภาคอำเภอโนนสูง (ส่วนโยธา)

ด้วยส่วนโยธา ได้รับแจ้งจากเจ้าหน้าที่การไฟฟ้าส่วนภูมิภาคอำเภอโนนสูง ว่า

งบประมาณที่องค์การบริหารส่วนตำบลขามสะแกแสงตั้งไว้อุดหนุนการไฟฟ้าส่วนภูมิภาคใน

การดำเนินการขยายเขตระบบจำหน่ายไฟฟ้าแรงต่ำ บ้านหนุก หมู่ที่ 4 และบ้านคู หมู่ที่ 9

ไม่เพียงพอต่อการดำเนินโครงการให้แล้วเสร็จได้ เพื่อเป็นการแก้ไขปัญหาความเดือดร้อน

ให้แก่ประชาชน หมู่ที่4 และหมู่ที่ 9 และสามารถทำการขยายเขตไฟฟ้าได้สำเร็จตาม

วัตถุประสงค์ที่ตั้งไว้ จึงมีความจำเป็นต้องขออนุมัติโอนเงินงบประมาณเพื่อจ่ายเป็นเงิน

อุดหนุนให้แก่การไฟฟ้าส่วนภูมิภาคอำเภอโนนสูง ดังนี้

1) ขยายเขตระบบจำหน่ายไฟฟ้าแรงต่ำ บ้านหนุก หมู่ที่ 4 ขอโอนเพิ่ม จำนวน 42,000 บาท

2) ขยายเขตระบบจำหน่ายไฟฟ้าแรงต่ำ บ้านคู หมู่ที่ 9 ขอโอนเพิ่ม จำนวน 8,800

บาท รายละเอียดการโอนตามเอกสารแนบ

**ประธานสภาฯ** ตามที่รองปลัด อบต. หรือผู้ได้รับมอบหมาย ได้ชี้แจงรายละเอียดการโอน

งบประมาณรายจ่ายประจำปีงบประมาณ พ.ศ.255๘ ประเภทเงินอุดหนุนส่วนราชการ

ให้แก่การไฟฟ้าส่วนภูมิภาคอำเภอโนนสูง (ส่วนโยธา) ให้ที่ประชุมทราบแล้วนั้น มีสมาชิก

ท่านใดจะเสนอ หรืออภิปราย หรือแสดงความคิดเห็น ขอให้ยกมือขึ้น

**ประธานสภาฯ** มีสมาชิกสภา อบต. ท่านใดจะเสนอ หรือแสดงความคิดเห็น หรืออภิปราย อีกหรือไม่ ถ้ามีขอให้ยกมือขึ้น

หากไม่มีต่อไปจะเป็นการขอมติที่ประชุม “สมาชิกสภา อบต. ท่านใดอนุมัติการโอนงบประมาณรายจ่าย ประจำปีงบประมาณ พ.ศ.2558 ประเภทเงินอุดหนุนส่วนราชการให้แก่การไฟฟ้าส่วนภูมิภาคอำเภอโนนสูง (ส่วนโยธา)ตามที่เสนอต่อที่ประชุมขอให้ยกมือขึ้น”

**มติที่ประชุม** อนุมัติ 28 เสียง ไม่อนุมัติ - เสียง งดออกเสียง 1 เสียง

**5.๒ เรื่อง การพิจารณาจ่ายขาดเงินสะสม ประจำปีงบประมาณ พ.ศ.2558**

ประธานสภาฯ ในระเบียบวาระนี้ นายก อบต.ขามสะแกแสง ได้เสนอขออนุมัติจ่ายขาดเงินสะสม เพื่อสมทบกับเงินงบประมาณรายจ่ายประจำปีงบประมาณ พ.ศ. ๒๕๕๘ ที่โอนตั้งจ่ายเป็นรายการใหม่ ในการจัดซื้อรถบรรทุก (ดีเซล) แบบบรรทุกน้ำอเนกประสงค์จำนวน 1 คันเพื่อให้สภาองค์การบริหารส่วนตำบลพิจารณา

ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ และแก้ไขเพิ่มเติมจนถึง ฉบับที่ ๒ พ.ศ. ๒๕๔๘

ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น

ซึ่งเกี่ยวกับด้านการบริการชุมชนและสังคมหรือกิจการที่เป็นการเพิ่มพูนรายได้ขององค์กร

ปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชนทั้งนี้ต้อง

เป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละ

ประเภทตามระเบียบแล้ว

(๓) เมื่อได้รับอนุมัติให้จ่ายขาดเงินสะสมแล้วองค์กรปกครองส่วนท้องถิ่นต้อง

ดำเนินการก่อหนี้ผูกพันและเบิกจ่ายให้เสร็จสิ้นภายในระยะเวลาไม่เกินหนึ่งปีถัดไปหากไม่

ดำเนินการภายในระยะเวลาที่กำหนดให้การจ่ายขาดเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่าย

ค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึง

ฐานะการคลัง และเสถียรภาพในระยะยาว

ตามหนังสือกระทรวงมหาดไทยที่ มท0808.4/ว3161 ลงวันที่12 ตุลาคม 2553

ข้อ 1 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น

ทั้งนี้ให้ระบุวัตถุประสงค์ในการใช้จ่ายเงินให้ชัดเจน และให้คำนึงถึงประโยชน์ของ

ประชาชนและท้องถิ่นที่จะได้รับเป็นสำคัญ

ข้อ 2 ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นและ

เป็นกิจการที่ประชาชนได้รับประโยชน์โดยตรง หากไม่ทำจะไม่สามารถแก้ไขปัญหาความ

เดือดร้อนของประชาชนได้ หรือท้องถิ่นอาจขาดโอกาสที่จะได้รับการพัฒนา

ข้อ 3 เป็นกิจการที่เกี่ยวกับการบริการชุมชน และสังคมของประชาชนในพื้นที่ หรือกิจการ

ที่จัดทำเพื่อบำบัดความเดือดร้อนของประชาชน หรือเป็นการเพิ่มพูนรายได้ขององค์กร

ปกครองส่วนท้องถิ่น ซึ่งหากเป็นโครงการเพื่อการลงทุน เช่น ค่าก่อสร้างอาคาร หรือซื้อ

ที่ดิน หรือโครงการที่ใช้วงเงินงบประมาณที่มีมูลค่าสูง ให้พิจารณาดำเนินการ ดังนี้

3.1 จัดทำเป็นงบประมาณรายจ่ายประจำปี หรืองบประมาณรายจ่ายเพิ่มเติม

หรือโอนงบประมาณรายจ่ายมาตั้งจ่ายก่อนเป็นลำดับแรก

3.2 กรณีที่องค์กรปกครองส่วนท้องถิ่นได้ตั้งงบประมาณหรือโอนงบประมาณ

รายจ่ายมาตั้งจ่ายได้แล้วแต่งบประมาณมีไม่เพียงพอก็อาจใช้จ่ายจากเงินสะสมสมทบเพื่อ

การนั้นได้ หากองค์กรปกครองส่วนท้องถิ่นพิจารณาเห็นว่าเป็นโครงการที่มีความจำเป็น

เร่งด่วนในการบำบัดความเดือดร้อนของประชาชน หรือการบริการชุมชนและสังคมของ

ประชาชนในพื้นที่ และไม่อาจจัดทำเป็นงบประมาณรายจ่ายประจำปีในปีต่อไปได้ก็อาจใช้

จ่ายจากเงินสะสมได้ โดยจะต้องเป็นโครงการที่อยู่ในแผนพัฒนาขององค์กรปกครองส่วน

ท้องถิ่น และองค์กรปกครองส่วนท้องถิ่น มีเงินสะสมคงเหลือเพียงพอในการบริหารงาน

เพื่อมิให้เกิดผลกระทบกับฐานะการคลัง ในระยะยาว

ข้อ 4 ให้จัดทำประมาณการรายละเอียดโครงการที่จะใช้จ่ายจากเงินสะสมโดยระบุให้ ชัดเจนว่าดำเนินการเรื่องใด สถานที่ดำเนินการที่ใด วงเงินที่จะใช้เท่าใด รวมทั้ง รายละเอียดของโครงการ เช่นเดียวกับการจัดทำงบประมาณรายจ่ายประจำปี และชี้แจง เหตุผลความจำเป็นที่ไม่อาจจัดทำเป็นงบประมาณรายจ่ายประจำปีได้ เพื่อเป็นข้อมูล ประกอบการพิจารณาอนุมัติของสภาท้องถิ่นและเพื่อให้สามารถตรวจสอบ

**ประธานสภาฯ** ขอเชิญท่านนายก อบต. ชี้แจงรายละเอียดการจ่ายขาดเงินสะสม

**นายก อบต.**  ขอชี้แจงการจ่ายขาดเงินสะสม ต่อที่ประชุมสภาองค์การบริหารส่วนตำบล

ขามสะแกแสง เพื่อพิจารณาอนุมัติ ดังนี้ตามระเบียบวาระที่ 5.1.3 สภาองค์การบริหารส่วน

ตำบลขามสะแกแสงได้พิจารณาอนุมัติโอนเงินงบประมาณรายจ่ายประจำปีงบประมาณ

พ.ศ. ๒๕๕๘ ในการจัดซื้อรถบรรทุก (ดีเซล) แบบบรรทุกน้ำอเนกประสงค์ ขนาด ๖ ตัน

๖ ล้อ จำนวน ๑ คัน โดยขอโอนงบประมาณ เป็นเงิน ๔๒๔,๕๐๐ บาท และเนื่องจาก

งบประมาณที่สามารถโอนได้ในปีงบประมาณ พ.ศ. ๒๕๕๘ ที่ขอโอนมาตั้งจ่ายในการจัดซื้อ

รถบรรทุก (ดีเซล) แบบบรรทุกน้ำอเนกประสงค์ มีไม่เพียงพอต่อการดำเนินการจัดหา

จึงมีความจำเป็นต้องขออนุมัติจ่ายขาดเงินสะสมสมทบ จำนวน ๑,๗๖๕,๕๐๐ บาท ซึ่งเมื่อ

ตรวจสอบยอดเงินสะสมของ อบต. ณ วันที่ 31 กรกฎาคม 2558 ตามแบบรายละเอียด

ประกอบการขออนุมัติใช้จ่ายเงินสะสม มีจำนวน 7,209,132.29 บาทและองค์การบริหาร

ส่วนตำบลขามสะแกแสงมีค่าใช้จ่ายประจำเดือนละประมาณ ๘๔๐,๐๐๐ บาท จึงต้อง

สำรองเงินไว้ประมาณ ๒ เดือน คือ สิงหาคม และกันยายน ๒๕๕๘ เป็นเงิน ๑,๖๘๐,๐๐๐

บาท และได้ส่งเงินสมทบกองทุนสำหรับกิจการขององค์กรปกครองส่วนท้องถิ่นแต่ละประเภท

ตามระเบียบแล้ว

องค์การบริหารส่วนตำบลขามสะแกแสงจึงมียอดเงินสะสมที่สามารถจ่ายขาด

ได้จำนวน ๗,๒๐๙,๑๓๒.๒๙ – ๑,๖๘๐,๐๐๐ = ๕,๕๒๙,๑๓๒.๒๙ บาทเพื่อแก้ไขปัญหา

ภัยแล้งและบรรเทาความเดือดร้อนของประชาชนหรือการบริการชุมชนและสังคมของ

ประชาชนในพื้นที่และไม่อาจรอจัดทำงบประมาณรายจ่ายประจำปีต่อไปได้ หากไม่ทำจะไม่

สามารถแก้ไขปัญหาความเดือดร้อนของประชาชนได้ หรือท้องถิ่นอาจขาดโอกาสในการ

พัฒนา จึงเสนอให้สภา อบต. พิจารณาอนุมัติจ่ายขาดเงินสะสมเพื่อจัดซื้อรถบรรทุก (ดีเซล)

แบบบรรทุกน้ำอเนกประสงค์ จำนวน1,765,500 บาท เพื่อสมทบกับงบประมาณที่โอนตั้ง

จ่ายรายการใหม่ไว้รายละเอียดตามเอกสารแนบ

เหตุผลที่ไม่อาจจัดทำเป็นงบประมาณรายจ่ายประจำปีได้ เนื่องจากรายจ่ายประจำมี

จำนวนมาก ทำให้งบลงทุนแต่ละปีมีจำนวนน้อยไม่เพียงพอต่อความต้องการในการบรรเทา

ความเดือดร้อนของประชาชน เช่น งบประมาณรายจ่ายประจำปีงบประมาณ 2558 ตั้งไว้

24,160,000 บาท เป็นงบลงทุน 2,168,500 บาท เป็นต้น และใน ปีงบประมาณ 2558

รายรับจริงของ อบต. เมื่อเทียบกับประมาณการรายรับที่ตั้งไว้ ข้อมูลณ วันที่ 31 กรกฎาคม

2558 ยังขาดอยู่อีกประมาณ 2,400,000 บาททำให้งบประมาณที่มีไม่เพียงพอต่อการ พัฒนาหรือแก้ไขปัญหาที่เกิดขึ้นได้

**ประธานสภาฯ** ตามที่ท่านนายก อบต. ได้ชี้แจงรายละเอียดการจ่ายขาดเงินสะสม เพื่อสมทบการจัดซื้อรถบรรทุก (ดีเซล) แบบบรรทุกน้ำอเนกประสงค์ จำนวน ๑,๗๖๕,๕๐๐ บาท ให้ที่ประชุมทราบแล้วนั้น มีสมาชิกท่านใดจะเสนอ หรืออภิปราย หรือแสดงความคิดเห็น ขอให้ยกมือขึ้น

**ส.อบต. หมู่ที่ 3** กระผม นายสงบ เปลื้องกลาง สมาชิกสภา อบต. หมู่ที่ 3ผมได้ดูตามเอกสารที่แนบมาด้วยเกี่ยวกับรายละเอียดการจ่ายขาดเงินสะสม เพื่อสมทบการจัดซื้อรถบรรทุก (ดีเซล) แบบบรรทุกน้ำเอนกประสงค์ เป็นการแก้ปัญหาภัยแล้งและบรรเทาความเดือดร้อนของประชาชน จึงเห็นควรอนุมัติจ่ายขาดเงินสะสมดังกล่าว

**ประธานสภาฯ** มีสมาชิกสภา อบต. ท่านใดจะเสนอ หรือแสดงความคิดเห็น หรืออภิปราย อีกหรือไม่ ถ้ามีขอให้ยกมือขึ้น

หากไม่มีต่อไปจะเป็นการขอมติที่ประชุม “สมาชิกสภา อบต. ท่านใดอนุมัติจ่ายขาดเงินสะสม เพื่อสมทบการจัดซื้อรถบรรทุก (ดีเซล) แบบบรรทุกน้ำอเนกประสงค์ จำนวน ๑,๗๖๕,๕๐๐ บาทตามที่เสนอต่อที่ประชุม ขอให้ยกมือขึ้น”

**มติที่ประชุม** อนุมัติ 28 เสียง ไม่อนุมัติ - เสียง งดออกเสียง 1 เสียง

**๕.๓เรื่อง การพิจารณาอนุมัติกันเงินรายจ่าย ประจำปีงบประมาณ พ.ศ.๒๕๕๘ และ ขออนุมัติขยายเวลาเบิกจ่ายเงิน ประจำปีงบประมาณ พ.ศ.2557**

**ประธานสภาฯ** ในระเบียบวาระนี้ นายก อบต.ขามสะแกแสง ได้เสนอขออนุมัติกันเงินรายจ่าย ประจำปีงบประมาณ พ.ศ. 2558จำนวน 10 โครงการ และขออนุมัติขยายเวลาเบิกจ่ายเงินรายจ่าย ประจำปีงบประมาณ พ.ศ.2557 จำนวน 1 โครงการ เพื่อให้สภาองค์การบริหารส่วนตำบลพิจารณา

ขอให้เลขานุการสภา อบต. ได้ชี้แจงกฎหมายเกี่ยวกับการขออนุมัติกันเงินและขออนุมัติขยายเวลาเบิกจ่ายเงิน ในหมวดค่าครุภัณฑ์ที่ดินและสิ่งก่อสร้างให้ที่ประชุมทราบ

**เลขานุการสภา** ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๓๗ และแก้ไขเพิ่มเติมจนถึงปัจจุบัน

ข้อ ๕๙ กำหนดว่า “ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้างยังมิได้ก่อหนี้ผูกพันแต่มีความจำเป็นจะต้องใช้จ่ายเงินนั้นต่อไปอีกให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี

หากองค์กรปกครองส่วนท้องถิ่นยังมิได้ดำเนินการก่อหนี้ผูกพันตามเงื่อนไขในวรรคหนึ่งให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นหรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ลักษณะปริมาณคุณภาพเปลี่ยนหรือเปลี่ยนแปลงสถานที่ก่อสร้างให้ขออนุมัติเปลี่ยนแปลงและหรือขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี

กรณีเมื่อสิ้นสุดระยะเวลาการกันเงินและขยายเวลาเบิกจ่ายเงินแล้วหากไม่ได้ดำเนินการหรือมีเงินเหลือจ่ายจากเงินดังกล่าวให้เงินจำนวนนั้นตกเป็นเงินสะสม

**ประธานสภาฯ** ขอเชิญท่านนายก อบต. หรือผู้ได้รับมอบหมาย ชี้แจงรายละเอียดโครงการที่ขออนุมัติกันเงินและขออนุมัติขยายเวลาเบิกจ่ายเงิน ในหมวดค่าครุภัณฑ์ที่ดินและสิ่งก่อสร้าง

**นายก อบต.**  ตามที่องค์การบริหารส่วนตำบลขามสะแกแสง ได้จัดทำข้อบัญญัติงบประมาณรายจ่ายประจำปี พ.ศ. ๒๕๕๘และโครงการที่โอนเงินงบประมาณรายจ่าย ประจำปีงบประมาณ พ.ศ.2558ในหมวดค่าครุภัณฑ์ที่ดินและสิ่งก่อสร้างแต่ยังไม่ได้ก่อหนี้ผูกพัน จำนวน 10 โครงการและโครงการในข้อบัญญัติงบประมาณรายจ่ายประจำปี พ.ศ. 2557 ในหมวดค่าครุภัณฑ์ที่ดินและสิ่งก่อสร้าง ที่สภาองค์การบริหารส่วนตำบลขามสะแกแสง อนุมัติให้กันเงินได้ระยะเวลา 1 ปี ในการประชุมสภาสมัยวิสามัญ สมัยที่ 1 ครั้งที่ 1 เมื่อวันที่ 29 กันยายน 2557 แต่ปัจจุบันจะครบกำหนดระยะเวลา 1 ปีแล้ว แต่ยังไม่สามารถก่อหนี้ผูกพันได้ จำนวน 1 โครงการ ซึ่งโครงการทั้งหมดยังมีความจำเป็นที่จะต้องใช้จ่ายเงินเพื่อการพัฒนาต่อไป จึงได้เสนอให้สภาองค์การบริหารส่วนตำบล พิจารณา ดังนี้

* ขออนุมัติกันเงินโครงการในข้อบัญญัติงบประมาณรายจ่ายประจำปี พ.ศ.2558 และโครงการที่โอนงบประมาณรายจ่ายประจำปีงบประมาณ พ.ศ.2558เป็นระยะเวลา 1 ปี จำนวน 10 โครงการ ดังนี้

1. โครงการขยายท่อเมนต์ประปา บ้านสันติสุข หมู่ที่ ๒ จำนวนเงิน ๑๔๙,๐๐๐ บาท
2. โครงการปรับปรุงถนนลูกรัง ภายในหมู่บ้านสะแกราษฎร์ หมู่ที่ ๓ เป็นเงิน ๒75,๐๐๐ บาท
3. โครงการก่อสร้างส้วมสาธารณะ บ้านนามาบ หมู่ที่ ๕ เป็นเงิน ๑๕๐,๐๐๐ บาท
4. โครงการปรับปรุงถนนลูกรัง ภายในหมู่บ้านนามาบ หมู่ที่ ๕ เป็นเงิน๘4,0๐๐ บาท
5. โครงการก่อสร้างทำนบ คสล. กั้นลำห้วยสาธารณะ (ลำห้วยตะคร้อ) บ้านบุละกอ หมู่ที่ ๑๐ เป็นเงิน ๑58,๐๐๐ บาท
6. โครงการก่อสร้างถนน คสล.ข้ามลำห้วยตะคร้อ บ้านบุละกอ หมู่ที่ ๑๐ เป็นเงิน ๔8,0๐๐ บาท
7. โครงการปรับปรุงถนนลูกรัง ภายในหมู่บ้านโนนแจง หมู่ที่ ๑๒ เป็นเงิน ๒๑9,๐๐๐ บาท
8. โครงการต่อเติมศาลากลางบ้านริมบึง หมู่ที่ ๑๔ เป็นเงิน ๑๕๐,๐๐๐ บาท
9. โครงการจัดซื้อเครื่องปรับอากาศ ติดตั้งในอาคารศูนย์พัฒนาคุณภาพชีวิตและส่งเสริมอาชีพผู้สูงอายุ องค์การบริหารส่วนตำบลขามสะแกแสงเป็นเงิน ๑๔๘,๐๐๐ บาท
10. โครงการจัดซื้อรถบรรทุก (ดีเซล) แบบบรรทุกน้ำอเนกประสงค์ เป็นเงิน ๔๒๔,๕๐๐ บาท (จ่ายขาดเงินสะสมสมทบจำนวน ๑,๗๖๕,๕๐๐ บาทรวมเป็นเงิน ๒,๑๙๐,๐๐๐บาท)

* ขออนุมัติขยายเวลาเบิกจ่ายเงิน โครงการในข้อบัญญัติงบประมาณรายจ่ายประจำปี พ.ศ.2557 ต่อไปอีก 6 เดือน จำนวน 1 โครงการ ได้แก่ โครงการจัดซื้อท่อส่งน้ำ บ้านห้วยฉลุง หมู่ที่ 8 เป็นเงิน 140,000 บาท

**ประธานสภาฯ** สำหรับการขออนุมัติกันเงินรายจ่ายประจำปีงบประมาณ พ.ศ. 2558 จำนวน 10 โครงการและการขออนุมัติขยายเวลาเบิกจ่ายเงินรายจ่ายประจำปีงบประมาณ พ.ศ. 2557 จำนวน 1 โครงการ ในหมวดค่าครุภัณฑ์ที่ดินและสิ่งก่อสร้างมีสมาชิกท่านใดจะเสนอหรือแสดงความคิดเห็น หรืออภิปราย ขอให้ยกมือขึ้น

**ประธานสภาฯ** มีสมาชิกท่านใดจะเสนอ หรือแสดงความคิดเห็น หรืออภิปราย อีกหรือไม่ ถ้ามีขอให้ยกมือขึ้น.........หากไม่มีจะเป็นการขอมติที่ประชุม “สมาชิกท่านใดอนุมัติให้กันเงินและขยายเวลาเบิกจ่ายเงิน ในหมวดค่าครุภัณฑ์ที่ดินและสิ่งก่อสร้าง โครงการดังกล่าวข้างต้นตามที่เสนอต่อที่ประชุม ขอให้ยกมือขึ้น”

**มติที่ประชุม** อนุมัติ 28 เสียงไม่อนุมัติ - เสียง งดออกเสียง 1 เสียง

**ระเบียบวาระที่ ๖ เรื่องอื่นๆ (ถ้ามี)**

**6.1เรื่องรายงานการอนุมัติให้กู้ยืมเงินทุนโครงการเศรษฐกิจชุมชน**

**หัวหน้าสำนักงานปลัด** ได้ชี้แจงรายละเอียดเกี่ยวกับเศรษฐกิจชุมชน ทั้ง 15 หมู่บ้าน ให้กับส.อบต.ทุกท่านได้รับทราบ (รายละเอียดตามเอกสารที่แนบ)

**6.2รายงานผู้ค้างชำระภาษีบำรุงท้องที่ ประจำปี 2558**

**ผอ.กองคลัง** ได้แจ้งยอดผู้ค้างชำระภาษีในแต่ละหมู่บ้าน (รายละเอียดตามเอกสารที่แนบ) และขอความร่วมมือ สมาชิก อบต. ในการช่วยทวงถามเร่งรัดอีกทางหนึ่ง ซึ่งก่อนหน้านี้ อบต.ได้ทำหนังสือแจ้งผู้ค้างชำระภาษีไปแล้ว

**ประธานสภาฯ** เมื่อไม่มีสมาชิกสภา อบต. ท่านใดจะเสนอข้อคิดเห็นหรืออภิปรายแล้ว ขอขอบคุณทุกท่านที่เข้าร่วมประชุมในวันนี้และการประชุมเป็นไปด้วยความเรียบร้อย ขอปิดประชุม

**ปิดประชุมเวลา 12.00 น.**

**ผู้บันทึกรายงานการประชุม**

(ลงชื่อ) พรพนารัช พงศ์เกสรินทร์

(นางสาวพรพนารัช พงศ์เกสรินทร์)

เลขานุการสภา อบต. ขามสะแกแสง

28สิงหาคม 2558

**คณะกรรมการตรวจรายงานการประชุม**

1) (ลงชื่อ) ถนอมศักดิ์ สมานมิตร ประธานกรรมการ

(นายถนอมศักดิ์ สมานมิตร)

สมาชิกสภา อบต. หมู่ที่ 8

2) (ลงชื่อ) หม่าว อ่ำกลาง กรรมการ

(นายหม่าว อ่ำกลาง)

สมาชิกสภา อบต. หมู่ที่ 9

3) (ลงชื่อ) วิวัฒน์ มุ่งร่มกลาง กรรมการและเลขานุการ

(นายวิวัฒน์ มุ่งร่มกลาง)

สมาชิกสภา อบต.หมู่ที่ 15

(ลงชื่อ)นายปั่น ฝ่ายกลาง

(นายปั่น ฝ่ายกลาง)

ประธานสภา

**ผู้บันทึกรายงานการประชุม**

**(ลงชื่อ)**

**(นางสาวพรพนารัช พงศ์เกสรินทร์)**

**เลขานุการสภา อบต. ขามสะแกแสง**

**28 สิงหาคม 2558**

**คณะกรรมการตรวจรายงานการประชุม**

**1) (ลงชื่อ)ประธานกรรมการ**

**(นายถนอมศักดิ์ สมานมิตร)**

**สมาชิกสภา อบต. หมู่ที่ 8**

**2) (ลงชื่อ) กรรมการ**

**(นายหม่าว อ่ำกลาง)**

**สมาชิกสภา อบต. หมู่ที่ 9**

**3) (ลงชื่อ) กรรมการและเลขานุการ**

**(นายวิวัฒน์ มุ่งร่มกลาง)**

**สมาชิกสภา อบต.หมู่ที่ 15**

**ผู้รับรองรายงานการประชุม**

**(ลงชื่อ)**

**(นายปั่น ฝ่ายกลาง)**

**ประธานสภา**